ASTRA (Asutuste STRateegiline Areng) projekti üheks tegevuseks on koostöös partneritega nutikate lõputööde kontseptsiooni väljatöötamine ja rakendamine.

Nutikate lõputööde kontseptsiooni arendamise 2017. aasta tööplaan näeb muuhulgas ette läbi viia mõttetalgud interdistsiplinaarsete uuringute toetamiseks ja algatamiseks.

Selleks on RUTA 2017. aasta tööplaanis planeeritud tegevuseks **„Teaduskohvikud õppetoolides interdistsiplinaarsete uurimistööde toetamiseks“** aprill-oktoober 2017 ASTRA projekti toel.

Esimene teaduskohvik viidi läbi 7.04 õenduse õppetooli poolt, I kvartalis toimusid selleks ettevalmistavad tegevused, mis kajastuvad alljärgnevas tabelis:

|  |  |  |
| --- | --- | --- |
| Aeg | Kestvus | Tegevus |
| Jaanuar 2017 | 2h | RUTA 2017. aasta tööplaani ühe osa – teaduskohvikute läbiviimise – idee tutvustamine ning arutamine RUTA töörühma juhiga.  |
| Veebruar 2017 | 2h | Nutikate lõputööde kontseptsiooni arendamise 2017 a tööplaani (sh mõttetalgud interdistsiplinaarsete uuringute toetamiseks ja algatamiseks ehk teaduskohvikud) tutvustamine ja arutelu RUTA töörühma koosolekutel. |
| Märts 2017 | 2h | Teaduskohvikute läbiviimise esialgse plaani koostamine ja tutvustamine RUTA töörühmale ühiseks aruteluks ja täiendamiseks . |
| Märts 2017 | 2h | Küsitlus ja arutelu õenduse õppetooli õppejõududega, milliseid interdistsiplinaarsete uuringute läbi viimise võimalusi on õenduse õppetoolil koostöös teiste õppetoolidega.  |
| Märts 2017 | 5h | Esitluse ettevalmistamine (ülevaade õenduse õppetoolis seni tehtud uurimistöödest, planeeritavad uurimissuunad, uurimismeetodid, uurimistööde teemad õenduse õppetoolis,erinevate interdistsiplinaarsete uurimistööde tegemise võimalused õenduse õppetoolil koostöös teiste õppetoolidega, võimalikud takistused ja nende ületamise võimalused nutikate ja interdistsiplinaarsete uurimistööde tegemisel). |
| Märts 2017 | 1h | Kohtumine ASTRA projekti koordineerijaga korralduslike aspektide läbirääkimiseks. |
| Märts 2017  | 1h | Kirjavahetus partnerite kaasamiseks (nutikate lõputööde teostamise võimaluste arutelu koostöös partneritega – uute lahenduste leidmine, praktikasse rakendatavus). |
| Märts 2017 | 5h | Esimese teaduskohviku korraldamise ettevalmistustööd (toimumisaja kokkuleppimine, ruumi broneerimine, tutvustava info koostamine ja edastamine kolleegidele, ürituse reklaamimine õppetooli koosolekutel, kirjavahetus toitlustajaga ja tellimuse teostamine). |

Järgmised teaduskohvikud on plaanis läbi viia mais 2017 ämmaemanduse, tegevusteraapia ja tervisedenduse õppetooli poolt ja septembris 2017 farmaatsia, optomeetria ja hambatehnika õppetooli poolt.

Aruande koostaja

Kadri Kööp,

Õenduse õppetool

õppejõud-assistent